
Kétdimenziós kalciumjel-sorozatok teljeskörű automatikus elemzésére szolgáló algoritmusok fejlesztése

Számos, az élő szervezetekben végbemenő folyamat szabályozásában fontos szerepet töl-tenek be a kalciumionok. Ezen ionok koncentrációját valós időben meg lehet határozni olyan kalciumkötő fluoreszcens festékek segítségével, melyek kvantumhatásfoka a kalciumkötéstől függően változik, így a kapott fluoreszcenciaintenzitás arányos a kalciumkoncentrációval. A modern képalkotó eljárások segítségével nagy idő- és térbeli felbontású felvételek készíthető-ek, melyek feldolgozása számítógépes módszereket igényel.
Dolgozatomban három kutatási területhez kapcsolódóan készített kalciumjel-sorozatok elemzésére szolgáló algoritmusok fejlesztését mutatom be. Mindhárom esetben közös, hogy térben kétdimenziós, idősoros felvé-telek elemzése történik
Az első általam fejlesztett algoritmus alkalmazására az idegélettan területén került sor. Itt egy egyszerre sok sejtet tartalmazó agyszelet vizsgálata történik, ahol a feladatot az aktivitást mutató sejtek azonosítása és az aktivitás alapján a sejttípus azonosítása jelenti. Az aktivitást mutató területek (ROI, Region Of Interest) azonosítására az egyes képpontokhoz tartozó idő-soros adatokat használtam a dolgozatban részletezett kettős küszöböléses technikát alkalmaz-va. Ennek segítségével a ROI-k azonosítása 90% feletti pontossággal történhet. Az egyes ROI-k tipizálására egy neurális hálózatot tanítottam be, mely hálózat 98%-os pontossággal azonosította be a sejttípusokat mindössze az aktivitásuk alapján.
A második algoritmus a vázizomban megfigyelhető elemi kalciumfelszabadulási esemé-nyekről készült nagysebességű konfokális mikroszkópos felvételek elemzéséhez került kifej-lesztésre. Ezen algoritmus is először az egyes ROI-kat azonosítja, majd meghatározza az eze-ket jellemző paramétereket. Fontos elem a sejtstruktúra pontos meghatározása és a ROI-k térbeli kiterjedésének a struktúrához képesti meghatározása. Ez esetben is 90% feletti pontos-sággal történt az egyes kalcium-események azonosítása.
A harmadik algoritmust a bizonyos körülmények között spontán kalciumfelszabadulási eseményeket mutató hámsejtek azonosítására fejlesztettem ki. Itt a felvételeken az egyes sej-tek azonosítása kézzel történt, ám az események megtalálása csak automatizált módszerrel volt kellőképpen pontos.



